
DOA AYAT AL-KURSI 
Imam ‘ Abdullah ibn ‘Alawi Al-Haddad 

“Segala puji bagi Allah, solawat dan salam ke atas pesuruh Allah dan 
keluarganya. 

Ya Allah! Wahai Tuhan Yang Maha Hidup! Wahai Tuhan Yang Maha Berdiri 
dengan sendiri! Wahai Tuhan Yang Maha Memiliki! Wahai Tuhan Yang Maha Suci! 
Wahai Tuhan Yang Maha Lemah-lembut! Wahai Tuhan Yang Maha Gagah! Wahai Tuhan 
Yang Maha Mengetahui! Wahai Tuhan Yang Maha Meliputi IlmuNya! Wahai Tuhan 
Yang Maha Luas KurniaanNya! Wahai Tuhan Yang Maha Pemelihara! Wahai Tuhan 
Yang Maha Tinggi! Wahai Tuhan Yang Maha Agung! Aku memohon kepadaMu, ya Allah! 
Ya Tuhanku! Agar Engkau menghidupkan hati dan rohku dengan cahaya makrifat dan 
kasih-sayangMu, Engkau menghidupkan jasadku dan segala anggotaku dengan cahaya 
ibadah kepadaMu, sentiasa mentaatiMu dan berkhidmat kepadaMu, [Aku 
memohon kepadaMu agar] Engkau mengurniakan kepadaku sebaik-baik 
perlaksanaan terhadap hakMu, memenuhi tanganku dengan sebaik-baik rezeki 
daripadaMu, menyelubungiku dengan kelembutanMu yang tersembunyi dan 

belas kasihanMu , Engkau kuasai tali penambat nafsuku hingga aku memandunya 
kepada sesuatu yang Engkau redhai dan mencapai taqarrub daripadaMu. Sucikanlah 
daku daripada kekotoran perkara-perkara yang bercanggah dengan agama, 
kelalaian dan syahwat, datangkanlah kepadaku rahmat dari sisiMu, ajarilah daku 
ilmu dari sisiMu, kurniakanlah kepadaku hikmah dan kefahaman tentang hukum 
syara', sejahterakanlah daku dari kemurkaan dan kemarahanMu dan semua jenis 
bala bencana, peliharalah aku dari makhlukMu yang jahat, kejahatan mereka dan 
semuanya serta semua bala bencana dan ujian. Lindungilah aku dari fitnah yang 
menyesatkan sama ada yang zahir mahupun yang batin, jadikanlah aku dari 
kalangan orang-orang yang tidak menghendaki ketinggian di muka bumi ini dan 
bukan melakukan kerosakan, kurniakanlah kepadaku kurniaan yang besar, 
hapuskanlah dosa kejahatanku dan masukkanlah aku ke tempat yang mulia [syurgal. 

Wahai Tuhan Yang Maha Pengasih dari segala yang mengasihani! [3 kali] 

Semoga Allah mencucuri rahmat dan kesejahteraan ke atas Junjungan kami 
Muhammad, keluarganya dan sahabat-sahabatnya.” 


(Sumber daripada kitab «AUi s^if Y Jyj-i karangan Al-Muhaddits Dr. Sayyid Muhammad ibn ‘Alawi 
Al-Maliki Al-Hasani 4s>) 


Disebut di dalam kitab Wasilah Al-‘Ibad ila Zaad Al-Ma’ad bahawa doa ini dibaca selepas membaca ayat 

Al-Kursi. 

